Odaya Çalakîye ya Xezebê Zeytune bi eşkerayîyêka nuştekîye çalakîya Efrînî girewte xoser.
Odaya Çalakîye vat, ‘’Çarçeweya çalakîyanê qesasî yê herêmanê Vakur û Rojakewtena Sûrîya yê ke binê îşxalê dewleta Tirkî de yê,  çeteyê ke Efrîn, Îdlîb, Ezaz û cayê bînê ke ameyî îşxalkerdene de hêrişê şarê ma kenê, ê tim hedefê ma de yê. Ê tim binê tehluke de yê û do bêrê cezakerdene.’’
Eşkerayîye de nê ameyî vatene:
‘’Hêzanêma seba cewabdayîşê sucanê dewleta Tirkî û çeteyanê ci 11’ê Temmuz a 2019’î de verê Merkezê Perwerdeyî de vera Cephet El Şamîya û polîsanê înan bi wesayîtêkê bombayin çalakîyêk viraşte. Çalakîye de 16 çeteyî ameyî kiştene  û 19 zî birîndar bîyî.
Ma reyna veng danê sivîlanê ke binê îşxal de yê, wa cayanê eskerî ê dewleta Tirkî û çeteyan ra  dûrî virnderê. Çalakîyê ma yê  Odaya Çalakîye ya Xezebê Zeytune yê  vera  çeteyanê  ke herra Efrînî kerde leymine û gonîya şarê ma yê sivîlî rişnaye do dewam bikerê. Ma reyna soz danê ke ma do vera îşxalkaran peyser game nêerzê.’’
